Borussia Dortmund mhumiex lesti li jċedu lil Jude Bellingham Borussia Dortmund mhumiex lesti li jċedu lil Jude Bellingham fost interess minn Manchester United. Iż-żagħżugħ ta' 17-il sena malajr stabbilixxa ruħu bħala player ewlieni għal Dortmund sa minn meta ngħaqad magħhom mingħand Birmingham City is-sena li għaddiet, fejn skorja erba' goals u pprovda daqstant ieħor ammont ta' assists fi 43 logħba f'dan l-istaġun. Man United ilhom marbuta ma' offerta għal sieħbu u kompatrijott ta' Bellingham Jadon Sancho, iżda ġie ddikjarat li minflok qed jipprijoritizzaw offerta għall-ex player ta' Birmingham. Madankollu, Dortmund mhumiex lesti li jbiegħu lil Bellingham dan is-sajf, anke jekk Man United fil-fatt qed iżommu ħarsithom fuqu. Il-club mill-Westfalenstadion jikkunsidra lil Bellingham bħala wieħed mill-assi li ma jinbiegħux, u l-istilla ta' nofs il-ground huwa wkoll "verament kuntent" mal-club mill-Bundesliga. Bellingham għamel ftehim ma' Dortmund sal-2023 mal-wasla tiegħu fis-sajf li għadda, u l-Yellow and Blacks huma rrappurtati lesti li jirduppjaw il-pagi tiegħu sabiex jiddefendu l-interess minn clubs oħra.